Sprostredkovateľský orgán OPIS                                     Riadiaci orgán OPIS                                       Európska  únia                 

Správa o stave implementácie projektov Operačného programu Informatizácia spoločnosti v rezorte Úradu geodézie, kartografie a katastra Slovenskej republiky
 
 k 30. septembru 2010

TVORÍME VEDOMOSTNÚ SPOLOČNOSŤ
Európsky fond regionálneho rozvoja

November 2010

Obsah
1.	Úvod
2.	Národný projekt Elektronické služby  katastra nehnuteľností
2.1	Všeobecné informácie o projekte
2.1.1	Obsah projektu
2.1.2	Prínosy pre občana
2.1.3	Plánovaný výsledok realizácie projektu
2.1.4	Organizačné zabezpečenie projektu
2.2	Stav implementácie projektu
2.2.1	Stav implementácie na úrovni hlavných aktivít projektu
2.2.2	Stav implementácie na úrovni podporných aktivít projektu
2.2.3	Stav finančného riadenia projektu
2.3	Problémy, riziká, opatrenia
2.4	Poznatky z implementácie, iniciatívne návrhy na zlepšenie
3.	Národný projekt Elektronické služby  katastra nehnuteľností – Základná báza údajov pre geografický informačný systém
3.1	Všeobecné informácie o projekte
3.1.1	Obsah projektu
3.1.2	Prínosy pre občana a verejnú správu
3.1.3	Plánovaný výsledok realizácie projektu
3.1.4	Organizačné zabezpečenie projektu
3.2	Stav implementácie projektu
3.2.1	Stav implementácie na úrovni hlavných aktivít projektu
3.2.2	Stav implementácie na úrovni podporných aktivít projektu
3.2.3	Stav finančného riadenia projektu
3.3	Problémy, riziká, opatrenia
3.4	Poznatky z implementácie, iniciatívne návrhy na zlepšenie
4.	Záver
5.	Zoznam použitých skratiek
6.	Zoznam príloh

1.	Úvod
Na zabezpečenie úloh informatizácie verejnej správy a na poskytovanie referenčných údajov pre národnú infraštruktúru priestorových informácií Úrad geodézie, kartografie a katastra Slovenskej republiky (ďalej aj ako „ÚGKK SR“) čerpá finančnú podporu z európskeho fondu regionálneho rozvoja prostredníctvom Operačného programu Informatizácia spoločnosti (ďalej aj ako „OPIS“), ktorý je súčasťou Národného strategického referenčného rámca Slovenskej republiky na programové obdobie 2007-2013. V máji 2008 bola schválená  Národná koncepcia informatizácie verejnej správy s definovaním úsekov verejnej správy, ktoré budú prioritne elektronizované. Medzi 20-timi základnými službami pre občanov          a podnikateľov sú zaradené aj katastrálne služby v tabuľke kategórií služieb hodnotených radou Európskej únie a poskytovaných verejnou správou:
•	Služby pre občanov – Katastrálne služby: Poskytovanie elektronických služieb z katastra nehnuteľností pre občanov,
•	Služby pre podnikateľov - Katastrálne služby: Poskytovanie elektronických služieb z katastra nehnuteľností pre podnikateľov.
ÚGKK SR bol Ministerstvom financií Slovenskej republiky (ďalej aj ako „MF SR“) vybraný ako prioritná oblasť verejnej správy so samostatnou  štúdiou realizovateľnosti projektov OPIS, prioritnej osi 1 „Elektronizácia verejnej správy a rozvoj elektronických služieb“           a opatrenia 1.1 „Elektronizácia verejnej správy a rozvoj elektronických služieb na centrálnej úrovni“, pre úsek geodézie a katastra.  
ÚGKK SR vypracoval štúdiu realizovateľnosti pre vybraté prioritné oblasti:
•	 „Poskytovanie elektronických služieb z katastra nehnuteľností pre občanov“ a
•	 „Poskytovanie elektronických služieb z katastra nehnuteľností pre podnikateľov“ 
a predložil ju 30. júla 2008  MF SR ako sprostredkovateľskému orgánu pod riadiacim orgánom pre OPIS a Úradu vlády SR ako riadiacemu orgánu pre OPIS.
Na základe schválenej štúdie realizovateľnosti MF SR vyhlásil 2 výzvy pre oprávneného žiadateľa ÚGKK SR:
1.	Národný projekt Elektronické služby  katastra nehnuteľností dňa 30. 01. 2009
2.	Národný projekt Elektronické služby katastra nehnuteľností - Základná báza údajov pre geografický informačný systém (ďalej aj ako „ZB GIS“) dňa 07.05. 2009
Po ukončení procesu prípravy a schvaľovania žiadostí o nenávratný finančný príspevok, kontroly procesu verejného obstarávania riadiacim orgánom pre OPIS, uzavretí zmlúv o poskytnutí nenávratného finančného príspevku a uzavretí zmlúv o dielo s vybraným zhotoviteľom podľa výsledku verejného obstarávania sa začal proces implementácie oboch národných projektov.
2.	Národný projekt Elektronické služby  katastra nehnuteľností
2.1	Všeobecné informácie o projekte
•		Dĺžka trvania projektu: november 2009 – september 2012
•		Rozpočet: 33 650 866,41 EUR
•		Kód ITMS projektu: 21110120003
2.1.1	 Obsah projektu
Projekt je rozdelený na 5 hlavných aktivít:
•	Vytvorí sa  centrálny systém katastra nehnuteľností (ďalej aj ako „CSKN“), ktorý zabezpečí údajovú základňu pre katastrálny portál, cez ktorý budú poskytované elektronické služby pre verejnosť, pre orgány štátnej správy a samosprávy. Po ukončení projektu budú takmer všetky výstupy z katastrálneho portálu použiteľné aj na právne úkony. Na to, aby sa tak stalo, bude potrebné zabezpečiť centralizáciu informačného systému katastra nehnuteľností a vytvoriť jednotný a dátovo konzistentný zdroj údajov pre kataster nehnuteľností. V rámci CSKN sa bude realizovať aj obnova katastrálneho operátu novým mapovaním vo vybraných katastrálnych územiach ako pilotné riešenie.  
•	Zavedie sa rezortná elektronická podateľňa (ďalej aj ako „REP“) s využitím zaručeného elektronického podpisu, zabezpečí sa efektívny prístup k plnohodnotným elektronickým katastrálnym službám pre občanov, podnikateľom a verejnú správu bez nutnosti návštevy správy katastra.
•	Zabezpečí sa komplexná prevádzka centrálneho elektronického registratúrneho strediska (ďalej aj ako „CERS“), súčasťou ktorej je aj postupná elektronizácia dokumentov katastrálneho operátu. CERS slúži na zabezpečenie lepšej ochrany práv k nehnuteľnostiam, na zjednodušenie prístupu verejnosti k digitalizovaným dokumentom správy katastra, na zefektívnenie prác na samotných  správach katastra. CERS je aj centrálne skenovacie pracovisko pre digitalizáciu dokumentov rezortu a súčasne aj centrálne úložisko zdigitalizovaných dokumentov a analógových dokumentov, čím sa vytvárajú podmienky na racionalizáciu počtu správ katastra a katastrálnych úradov.  
•	Vývoj jednotlivých aplikácií, rozvoj informačných systémov rezortu sa realizuje v súlade s bezpečnostnými štandardmi informačných systémov verejnej správy.
•	Vytvorí sa rozhranie v rámci informačného systému, ktoré zabezpečí výmenu dát pre okolité informačné systémy, čím sa docieli interoperabilita. Projekt zabezpečí integrovanú infraštruktúru pre poskytovanie elektronických služieb rezortu ÚGKK SR v zmysle eGovernmentu.
Súčasne s hlavnými aktivitami sú realizované aj podporné aktivity projektu:
•	Riadenie projektu
•	Publicita a informovanosť
2.1.2	Prínosy pre občana
•	centralizácia údajov katastra – možnosť podania žiadosti a vyžiadania výstupu z ktorejkoľvek správy katastra na celom území SR, 
•	elektronizácia všetkých poskytovaných služieb – zvýšenie počtu služieb doteraz poskytovaných na katastrálnom portáli, zvýšenie kvality, modernizácia a zrýchlenie týchto služieb, 
•	použitie výstupov z elektronických služieb na právne úkony – bez nutnosti návštevy správy katastra, 
•	bezplatná notifikácia o uskutočnení zmeny na liste vlastníctva pre dotknuté osoby, 
•	vybudovanie centrálneho elektronického registratúrneho strediska – centrálne skenovacie pracovisko, centrálne  úložisko digitálnych aj papierových dokumentov, čo zabezpečí  lepšiu ochranu práv k nehnuteľnostiam,
•	postupná digitalizácia listín –zjednodušený prístup pre oprávnené osoby, 
•	znížený poplatok za podanie návrhu na vklad elektronicky,
•	skráti sa doba aktualizácie katastrálneho portálu z 1 týždňa na on-line prístup k aktuálnym informáciám, 
•	podanie bude možné realizovať z domu alebo ktoréhokoľvek miesta prostredníctvom centrálnej elektronickej podateľne rezortu, ktorá bude prístupná 24 hodín denne cez internet, 
•	integrácia elektronických služieb katastra nehnuteľností do celkovej architektúry eGovernmentu umožní, že údaje o používateľovi sa budú dať automaticky overiť z iných súvisiacich modulov elektronických služieb verejnej správy a odpadne nutnosť dokladovať už dokladované. 
2.1.3	Plánovaný výsledok realizácie projektu
Výsledkom realizácie projektu bude  sprevádzkovanie 45 elektronických služieb e-Governmentu, ktoré možno zoskupiť  do štyroch oblastí nasledovne:
•	Elektronické podania, žiadosti, námietky
•	Elektronické poskytnutie informácií na právne účely
•	Elektronické informovanie o rôznych skutočnostiach (stav podaní)
•	Na vyžiadanie elektronická notifikácia o uskutočnení úkonu
Realizáciou projektu budú sprístupnené elektronické služby katastra nehnuteľností, ktoré zabezpečia zvýšenie spokojnosti verejnosti so službami katastra,  komfortnejšiu spoluprácu s užívateľmi katastra, zvýšenie bezpečnosti a ochrany údajov katastra, efektívnejšiu spoluprácu s orgánmi verejnej správy pri budovaní informačných systémov, možnosť spolupráce s partnerskými zahraničnými organizáciami pri výmene údajov. 
2.1.4	Organizačné zabezpečenie projektu
Na ÚGKK SR bol zriadený zmenou Organizačného poriadku ÚGKK SR odbor koordinácie projektov OPIS, ktorý zabezpečuje koordináciu všetkých aktivít súvisiacich s projektmi.
Pre projektové riadenie národného projektu Elektronické služby katastra nehnuteľností predseda ÚGKK SR zriadil projektový výbor, projektové riadenie a projektové tímy rozhodnutím číslo P - 6732/2009 z 19. 10. 2009 o riadení a organizácií projektu Elektronické služby katastra nehnuteľností (ESKN). Riadenie projektu ESKN vychádza z metodiky PRINCE 2 a má nasledovné úrovne riadenia:
•	Projektový výbor:
o	 výkonný vedúci,
o	 hlavný používateľ,
o	 vrcholový predstaviteľ dodávateľa.
•	Projektové riadenie:
o	 projektový manažér,
o	 manažér pre financovanie,
o	 manažér pre vecnú správnosť,
o	 skupina projektovej podpory. 
•	Projektové tímy:
o	Projektový tím pre centrálny systém katastra nehnuteľností a obnovu katastrálneho operátu novým mapovaním:
•	Vedúci projektového tímu,
•	Členovia projektového tímu,
o	Projektový tím pre centrálne elektronické registratúrne stredisko  a registratúru:
•	Vedúci projektového tímu,
•	Členovia projektového tímu,
o	Projektový tím pre rezortnú elektronickú podateľňu, spoločnú infraštruktúru a bezpečnosť:
•	Vedúci projektového tímu,
•	Členovia projektového tímu.
Okrem uvedených úrovní riadenia boli zriadené role odborných garantov.
2.2	Stav implementácie projektu
2.2.1	Stav implementácie na úrovni hlavných aktivít projektu
Implementácia projektu je realizovaná troma projektovými tímami, ktoré pokrývajú všetky hlavné aktivity projektu.
2.2.1.1	Projektový tím pre  rezortnú elektronickú podateľňu, spoločnú infraštruktúru a bezpečnosť 
Tím sa podieľa na implementácii troch hlavných aktivít: vytvorenie a nasadenie rezortnej elektronickej podateľne (ďalej aj ako „REP“),  nasadenie spoločnej infraštruktúry a riešenie informačnej bezpečnosti.
2.2.1.1.1	Vytvorenie a nasadenie REP
Navrhovaný systém REP je systém pracujúci v plne automatizovanom režime s používateľským rozhraním využívaným na monitorovanie a administráciu procesov.
Uzatvorené etapy riešenia:
•	Analýzy súčasného stavu a požiadaviek na REP
•	Návrh riešenia REP
o	ukončenie návrhových a pripomienkových procesov ku kľúčovým dokumentom:      Detailná funkčná špecifikácia REP a Technický  návrh REP 
•	Nákup špecifických SW licencií pre REP 
•	Nákup špecifického HW pre REP
Plán a realizačné aktivity pre súčasné obdobie a obdobie do konca roku 2010:
Aktuálne prebieha etapa  prototyp – implementácia (vývoj systému) a nasadenie. V rámci etapy sú riešené:
•	Vývoj prototypu REP (vývoj, testovanie, dokumentácia)
•	Nasadenie prototypu REP (nasadenie prototypu, akceptácia realizácie prototypu, testovanie funkčností, oprava chýb, akceptácia prototypu) 
K 30. 9. 2010 je ukončená fáza špecifikácie, interne otestovaná a implementovaná verzia pre integráciu a pripravené integračné testovanie so systémami ostatných dodávateľov.
Rámcový plán činnosti na rok 2011:
•	Pilot REP (vývoj/customizácia, testovanie funkčnosti, integračné testy,  dokumentácia)
•	Testovanie REP (inštalácia, príprava údajov, testy funkčnosti, integračné testy, testy výkonnosti, oprava chýb, akceptácia REP)
•	Nasadenie REP na pilotné správy katastra (inštalácia REP do školiaceho a produkčného prostredia, školenia používateľov)
2.2.1.1.2	Nasadenie spoločnej infraštruktúry
Nový informačný systém je budovaný ako centralizovaný systém, ktorý vznikne  prepojením jednotlivých podsystémov prostredníctvom spoločnej infraštruktúry do kompaktného integrovaného celku.
Uzatvorené etapy riešenia:
•	Analýza požiadaviek na infraštruktúru
•	Návrh HW a SW architektúry cieľového riešenia
•	Vypracovanie koncepcie a návrhu integrácie riešenia s využitím HW a SW komponentov 
•	Vypracovanie návrhu infraštruktúrnych HW a SW komponentov riešenia
•	Nákup HW a SW licencií
•	Konfigurácia komunikačných liniek
•	Monitoring infraštruktúry a jeho ladenie 
•	Fyzická inštalácia infraštruktúrnych komponentov v budove CERS
Plán a realizačné aktivity na súčasné obdobie a obdobie do konca roku 2010:
•	Monitoring infraštruktúry a jeho ladenie
•	Konfigurácia a manažment nástrojov
•	Konfigurácia virtualizačných platforiem
•	Inštalácie a konfigurácie OS jednotlivých virtuálnych serverov
•	Inštalácie a konfigurácie  platforiem
•	Inštalácia a nasadenie migračných nástrojov na samostatné virtualizované prostredie
Rámcový plán činnosti na rok 2011:
•	Monitoring infraštruktúry a jeho ladenie (priebežný, kontinuálny proces)
•	Ladenie aplikačných komponentov pre pilot
•	Príprava integračných prác a inštalácia smerníkov pre integračnú platformu
2.2.1.1.3	  Riešenie informačnej bezpečnosti
Cieľom riešenia informačnej bezpečnosti (ďalej aj ako „RIB“) projektu, vychádzajúc z podstaty vecného riešenia projektu, založeného na vytvorení integrovaného funkčného celku, je prierezové riešenie bezpečnosti naprieč všetkým inštalovaným podsystémom. Kľúčovými cieľmi riešenia sú: zabezpečenie jednotného centralizovaného riadenia prístupov používateľov do systémov, zabezpečovanie zberu a vyhodnocovania bezpečnostných incidentov a zabezpečovanie detekcie škodlivého kódu na serverových platformách riešení.
Uzatvorené etapy riešenia:
•	Analýza súčasného stavu informačnej bezpečnosti
•	Koncepčný návrh dohodnutej skladby  a riešenie vecných náplní bezpečnostnej dokumentácie projektu
•	Vypracovanie bezpečnostnej dokumentácie
•	Nákup a dodávky SW a HW technológií
•	Inštalácie SW a HW technológií v priestoroch zhotoviteľa a v priestoroch produkčnej prevádzky
•	Realizovaná kontrola objednávateľa realizovaných inštalačných procesov bezpečnostného podsystému na pracovisku zhotoviteľa
Plán a realizačné aktivity pre súčasné obdobie a obdobie do konca roku 2010:
•	Implementácia a konfigurácia jednotlivých SW častí RIB
•	Overovanie základnej funkcionality po inštalácii
•	Integračné testy medzi systémami, ktoré budú implementované v rámci RIB a modulmi ESKN
•	Konfigurácia a vyhodnocovanie výstupných údajov
•	Kontrola výstupných údajov
•	Testovanie funkčnosti systémov
•	Interné záťažové testy
•	Interná dokumentácia ku konfigurácií
Rámcový plán na rok 2011:
•	Postupné ukončovanie aktivít a procesov plánovaných na rok 2010
•	Zaškolenie kľúčových pracovníkov objednávateľa na používanie bezpečnostného systému
•	Post analýza riešenia – realizácia na základe už pripravenej dokumentácie pre túto aktivitu
•	Meranie, vyhodnocovanie meraní
•	Proces odovzdania riešenia RIB objednávateľovi
Úspešnosť procesu zaškolenia a odovzdania riešenia informačnej bezpečnosti bude závisieť od uzatvorenia a realizácie interného procesu pre koncepčné a personálne dobudovanie systému „Organizácie bezpečnosti rezortu ÚGKK“, ktorý bude integrovať a garantovať  plnenie, implementáciu  a rozvoj bezpečnostných požiadaviek rezortu a nového informačného systému pre aktuálny stav a budúcnosť.
2.2.1.2	Projektový tím pre  centrálny systém katastra nehnuteľností a obnovu katastrálneho operátu novým mapovaním 
Tím sa podieľa na implementácii jednej hlavnej aktivity: Vytvorenie a nasadenie centrálneho systému katastra nehnuteľností, v rámci ktorej je riešená aj obnova katastrálneho operátu novým mapovaním vo vybraných katastrálnych územiach.
2.2.1.2.1	Vytvorenie centrálneho systému katastra nehnuteľností 
Hlavnou funkčnosťou systému CSKN je zabezpečenie služieb vyplývajúcich  z výzvy na elektronizáciu služieb katastra na úseku správy súboru popisných informácií, súboru geodetických informácií a katastrálneho konania, a to v jednej spoločnej databáze. 
Uzatvorené etapy riešenia:
•	Analýza súčasného stavu a požiadaviek na CSKN
•	Analýza údajových zdrojov
•	Nákup špecifických SW licencií pre CSKN
•	Návrh riešenia CSKN
Plán a realizačné aktivity pre súčasné obdobie a obdobie do konca roku 2010:
Aktuálne prebiehajú:
•	Implementácia prototypu (technológie, dizajn)
•	Príprava migračných scenárov 
•	Príprava migračných nástrojov
Rámcový plán činnosti na rok 2011:
•	Pilot - implementácia CSKN (vývoj systému)
•	Pilot - zaškolenie kľúčových používateľov (interných školiteľov)
•	Pilot - testovanie CSKN a elektronických služieb
•	Pilot - nasadenie CSKN a elektronických služieb na vybrané správy katastra
Súčasťou hlavnej aktivity Vytvorenie a nasadenie centrálneho systému katastra nehnuteľností je aj obnova katastrálneho operátu novým mapovaním v troch vybraných katastrálnych územiach. Výsledkom obnovy katastrálneho operátu novým mapovaním (OKO) má byť overenie procesov a služieb CSKN a CERS, vykonanie aktualizácie údajov katastra nehnuteľností (ďalej aj ako „KN“) vo vybraných katastrálnych územiach v systéme CSKN prostredníctvom importov údajov z OKO, výsledkom čoho bude nový súbor geodetických informácií (ďalej aj ako „SGI“) a nový súbor popisných informácií (ďalej aj ako „SPI“) vo vybraných katastrálnych územiach).
Uzatvorené etapy riešenia:
•	Začiatok 1. etapy - príprava OKO
o	Príprava a vypracovanie dokumentu Návrh riešenia OKO
o	Vypracovanie projektu OKO a oznámenie o začatí OKO
o	Informačná kampaň
Plán a realizačné aktivity pre súčasné obdobie a obdobie do konca roku 2010 (len pre jedno katastrálne územie určené ako pilot):
•	Pokračovanie 1. etapy - príprava OKO 
o	Spracovanie a príprava podkladov
o	Miestne prešetrovanie a meračské práce, spracovanie SPI a SGI
Rámcový plán činnosti pre rok 2011 (aj pre ostatné katastrálne územia, pre ktoré sa v rámci tohto projektu OKO realizuje):
•	2. etapa - Realizácia OKO
•	3. etapa - Kontrola
•	4. etapa - Konanie o námietkach
2.2.1.3	Projektový tím pre  centrálne elektronické registratúrne stredisko a registratúru 
Tím sa podieľa na implementácii jednej hlavnej aktivity: vytvorení a nasadení centrálneho elektronického registratúrneho strediska.
2.2.1.3.1	Vytvorenie a nasadenie centrálneho elektronického registratúrneho strediska 
Systém CERS bude zabezpečovať komplexný dokument-manažment systém, teda komplex hardvérových a softvérových prostriedkov umožňujúcich efektívnu tvorbu, správu, používanie a archiváciu elektronických dokumentov, vrátane ich väzby na dokumenty v papierovej podobe. 
Uzatvorené etapy riešenia:
•	Analýza súčasného stavu a požiadaviek na CERS
•	Infraštruktúra CERS - analýza riešenia
•	Infraštruktúra CERS - nákup a inštalácia špecifického HW 
•	Nákupu špecifických SW licencií pre CERS 
•	Nákupu špecifického HW pre CERS
•	Návrh riešenia CERS 
o	ukončenie kľúčových dokumentov Návrh riešenia CERS - globálny pohľad           a Systém pre správu dokumentov (DMS) a Dlhodobé úložisko dokumentov.
Plán a realizačné aktivity pre súčasné obdobie a obdobie do konca roku 2010:
•	Prototyp - implementácia CERS (vývoj systému)
Rámcový plán činnosti pre rok 2011:
•	Pilot - implementácia CERS (vývoj systému)
•	Pilot - zaškolenie kľúčových používateľov (interných školiteľov)
•	Pilot - testovanie CERS a elektronických služieb
•	Pilot - nasadenie CERS a elektronických služieb pre vybrané správy katastra
V rámci hlavnej aktivity vytvorenia a nasadenia CERS je riešená aj registratúra rezortu ako centralizovaný systém, flexibilný voči zmenám legislatívneho prostredia, so zabezpečením jednoznačnej centrálnej evidencie a procesného spracovania všetkých registratúrnych dokumentov vrátane dokumentov, ktoré sú súčasťou špecializovaných registrov ako aj elektronických dokumentov prijatých, resp. odoslaných cez elektronickú podateľňu. 
V rámci registratúry boli doteraz realizované nasledovné aktivity:
•	Digitalizácia dokumentov - príprava, digitalizácia, indexácia
o	Návrh riešenia
o	Prototyp
o	Pilot
o	ukončenia návrhových a pripomienkových procesov ku kľúčovým dokumentom Všeobecná registratúra
o	ukončenia návrhových a pripomienkových procesov k podporným dokumentom:
Prototyp inventarizácie a digitalizácie  a pilot inventarizácie a digitalizácie 
•	Vytvorenie špecifického SW na inventarizáciu dokumentov
•	Návrh, pripomienkovanie a schválenie interných predpisov
o	Usmernenie na inventarizáciu spisov registra V
o	Usmernenie na kontrolu a preberanie spisov registra V do CERS
o	Usmernenie na inventarizáciu, kontrolu a preberanie spisov registrov X, Y, H, O, C a UP do CERS (pomenovanie registrov v zmysle Vyhlášky ÚGKK SR č. 22/2010 Z. z.) 
o	Usmernenie na poskytovanie spisov z CERS
•	Spustenie pilotnej a riadnej prevádzky inventarizácie spisov registra V
•	Spustenie pilotnej a riadnej prevádzky preberania spisov registra V do CERS
Plán a realizačné aktivity pre súčasné obdobie a obdobie do konca roku 2010:
•	Pokračovanie inventarizácie spisov registra V
•	Spustenie inventarizácie spisov ostatných registrov
•	Pokračovanie preberania spisov registra V do CERS
•	Digitalizácia dokumentov - zaškolenie kľúčových pracovníkov
o	 digitalizácia spisov
o	 digitalizácia pozemkovoknižných vložiek
Rámcový plán činnosti na rok 2011:
•	Prototyp – všeobecná registratúra
•	Pilot – všeobecná registratúra
•	Pilot – zaškolenie kľúčových používateľov (interných školiteľov)
•	Pilot – testovanie všeobecnej registratúry a e-služieb 
2.2.2	Stav implementácie na úrovni podporných aktivít projektu
2.2.2.1	Riadenie projektu
Hlavným cieľom podpornej aktivity riadenie projektu je zabezpečiť dostupnosť projektovej dokumentácie, zabezpečiť dostupnosť všetkých relevantných informácii a  čo najefektívnejšie riadiť projekt. 
V rámci podpory projektového riadenia sú vykonávané dva základné typy činností:
Činnosti súvisiace s nastavením pravidiel projektového riadenia 
Pravidlá po schválení projektovým výborom nadobúdajú platnosť až do ich aktualizácie (ich aktualizácia musí byť opätovne schválená). V rámci tejto činnosti boli pre projekt Elektronické služby katastra nehnuteľností nastavené pravidlá projektového riadenia v zmysle metodiky PRINCE 2 a s tým súvisiace vypracovanie a udržiavanie riadiacej dokumentácie. V projekte bola táto dokumentácia nazvaná ako Úvodná dokumentácia projektu. Jej schválená verzia obsahuje nasledovné prílohy:
•	Stratégia riadenia kvality (definuje pravidlá pre pripomienkovanie dokumentov a akceptáciu softvéru),
•	Stratégia riadenia komunikácie (základné pravidlá pre komunikáciu v rámci aktivít projektu napr. z každého stretnutia či už na úrovni projektových tímov, projektového riadenia a projektového výboru existuje oficiálny zápis zo stretnutia),
•	Stratégia riadenia konfigurácií (pravidlá ukladania, verzionovania projektových dokumentov atď.),
•	Stratégia riadenia rizík (pravidlá pre riadenie rizík na projekte),
•	Realizácia aktivít publicity a informovanosti (definovanie pravidiel a činností, ktoré sú plánované v rámci aktivity publicita a informovanosť),
•	Pravidlá finančného riadenia (definuje pravidlá pre finančné riadenie),
•	Projektový plán.
Priebežne vykonávané činnosti počas realizácie aktivít projektu
•	Udržiavanie a aktualizácia projektových registrov a záznamov (priebežná činnosť):
o	Projektový plán časť projektový harmonogram (slúži na sledovanie a plánovanie činností súvisiacich s projektom na rôznych úrovniach detailu)
o	Projektový plán časť popis projektových výstupov (zaznamenáva metainformácie o projektových výstupov, ich väzbu na  rozpočet, štruktúru, väzby na iné projektové výstupy, prípadne iné potrebné informácie súvisiace s ich tvorbou)
o	Register kvality (zaznamenáva všetky pripomienky k projektovým výstupom),
o	Register rizík (zaznamenáva všetky riziká projektu),
o	Register úloh (zaznamenáva všetky úlohy definované v rámci projektu),
o	Register otvorených otázok (zaznamenáva všetky „problémy“, ktoré boli počas priebehu aktivít projektu identifikované),
o	Register rezervácie zápisov (slúži na rezerváciu čísla a termínu stretnutia).
•	Podporné činnosti súvisiace s projektovým riadením a vedením projektovej kancelárie: 
o	interné stretnutia a neustále prehodnocovanie a kontrola rizík projektu,
o	vypracovanie správ o stave projektu, častí monitorovacích správ (mesačných aj štvrťročných) prípadne iných správ súvisiacich s projektom,
o	nastavenie interných pravidiel a postupov pre vypracovanie pracovných výkazov, zber pracovných výkazov, formálna kontrola pracovných výkazov a ich príprava na tlač a podpisovanie v rámci prípravy žiadostí o zúčtovanie zálohovej platby – používa sa nástroj vytvorený v prostredí MS Access,
o	sledovanie príjmov a výnosov projektu, stavu čerpania,
o	udržiavanie elektronickej verzie projektovej dokumentácie na tzv. e-Roome, ktorý je dostupný ako webová stránka na Internete pre všetkých pracovníkov zúčastnených na projekte,
o	asistencia pri komunikácii so SORO hlavne ohľadom stavu projektu a pracovných výkazov
o	riadenie vzťahov s dodávateľmi projektových riešení
o	vecná pomoc pri riadení kvality a pripomienkovaní výstupov súvisiacich s informačnou bezpečnosťou, elektronickými službami a integráciou na eGovernment
Plánované aktivity na najbližšie obdobie a na rok 2011
•	Pokračovanie výkonu priebežných podporných činností, údržby a aktualizácie projektových registrov a záznamov.
•	Nastavenie princípov pre akceptačné testovanie softvéru a predloženie príslušnej riadiacej dokumentácie na schválenie projektovému výboru (prípravné práce prebiehajú už v súčasnosti).
•	Preskúmanie platnosti predpokladov, ktoré boli použité ako vstupy pre vypracovanie obchodného prípadu projektu v rámci Žiadosti o poskytnutie nenávratného finančného príspevku.
•	Začatie prípravy na monitorovanie výsledkov projektu po jeho skončení.
•	Asistencia pri organizácii akceptačného testovania fázy prototyp a pilot.
•	Ďalšia asistencia podľa potrieb projektu.
2.2.2.2	Publicita a informovanosť
Aktivity vykonané za obdobie od začiatku realizácie aktivít projektu do septembra 2010
V rámci podpornej aktivity Publicita a informovanosť bol vypracovaný dokument Realizácia aktivít publicity a informovanosti v rámci projektu Elektronické služby katastra nehnuteľností. Tento dokument zohľadnil základné pravidlá pre informovanosť a publicitu stanovené CKO a RO a určil formu informovania cieľových skupín a verejnosti o projekte. Tento dokument tvorí samostatnú prílohu úvodnej dokumentácie projektu. 
Po stanovení pravidiel pre informovanie a publicitu boli v rámci tejto aktivity vykonané nasledovné činnosti:
•	Boli vyrobené a namontované reklamné tabule v súlade s aktuálnym manuálom pre informovanie a publicitu. Tabule boli umiestnené na dvoch miestach – na fasáde budovy ÚGKK SR v Bratislave na Chlumeckého ulici a na fasáde budovy CERS Geodetického a kartografického ústavu Bratislava v Liptovskom Mikuláši. Boli vyhotovené v rámci výdavku výroba a montáž reklamných tabúľ.
•	V rámci výdavku iné aktivity súvisiace s publicitou a informovanosťou bol vypracovaný plán aktivít a forma informovania jednotlivých cieľových skupín o realizácii aktivít projektu. V súlade s týmto plánom boli za príslušné obdobie vytvorené:
o	webová stránka ÚGKK SR (www.geodesy.gov.sk) - jej úprava a priebežné dopĺňanie údajov,
o	nálepky v dvoch rozmeroch na označovanie majetku a spotrebného materiálu obstaraného v rámci projektu. Taktiež bol zakúpený prístroj na tlač číselných označení majetku;
o	plagáty a letáky informujúce verejnosť o realizácii aktivít projektu,
V rámci aktivít publicity a informovanosti sa vybraní zástupcovia ÚGKK SR aktívne zúčastňovali na konferenciách, bola usporiadaná samostatná konferencia k OPIS projektom, bolo uverejnených viacero článkov a rozhovorov v médiách atď.
Plánované aktivity na najbližšie obdobie a na rok 2011
V rámci aktivít publicity a informovanosti sú na najbližšie obdobie plánované nasledovné aktivity:
•	Sledovanie dodržiavania pravidiel stanovených dokumentom Realizácia aktivít publicity a informovanosti v rámci projektu Elektronické služby katastra nehnuteľností. Pravidelná aktualizácia príloh tohto dokumentu (rozpočet a indikatívny harmonogram).
•	Finalizácia grafického dizajnu reklamných predmetov a finalizácia výroby reklamných predmetov (perá, bloky, USB kľúče a tašky).
•	Zorganizovanie tlačovej besedy, aby bola laická verejnosť, ako aj odborná verejnosť informovaná o postupe aktivít na projekte.
2.2.3	Stav finančného riadenia projektu 
Zmluva o poskytnutí nenávratného finančného príspevku (NFP) č. 4800000322 medzi MF SR ako sprostredkovateľským orgánom pod riadiacim orgánom pre OPIS a poskytovateľom na jednej strane  a ÚGKK SR ako prijímateľom na strane druhej  bola podpísaná dňa 29. 09. 2009. Nasledovalo podpísanie Dodatku č. 1 DZ211101200030104  k Zmluve o NFP č.4800000322 dňa 9. 11. 2009 a podpísanie Dodatku č. 2 k  Zmluve o NFP č. 4800000322 dňa 16. 06. 2010. V zmysle tejto zmluvy a jej dodatkov ÚGKK SR postupuje pri finančnom riadení projektu systémom kombinácie zálohových platieb a refundácie. 
V roku 2009 bol rozpočet ÚGKK SR upravený rozpočtovým opatrením MF SR č. 10/2009, ktorým bola poskytnutá zálohová platba na národný projekt ITMS 21110120003 vo výške 4 491 000,- €. O zálohovú platbu vo výške 4 491 000,- € bolo požiadané v žiadosti o platbu ŽoP č. 1 dňa 9. 11. 2009.  Realizované výdavky projektu v roku 2009 boli vo výške 3 633 178,29 € a boli zúčtované v žiadosti o zúčtovanie zálohovej platby ŽoP č. 2 vo výške 3 633 178,29 € zo dňa 30. 12. 2009. Nevyčerpaný zostatok zálohovej platby na projekt v sume 858 221,71 € bol viazaný rozpočtovým opatrením MF SR č. 11/2009.
V roku 2010 bol rozpočet ÚGKK SR v 03/2010 upravený rozpočtovým opatrením MF SR  č. 3/2010, ktorým bola poskytnutá zálohová platba na národný projekt ITMS 21110120003 vo výške 3 633 100,- €. O zálohovú platbu vo výške 3 633 100,- € bolo požiadané v žiadosti o platbu ŽoP č. 3 dňa 30. 12. 2009.  Realizované výdavky projektu za 1. štvrťrok 2010 boli vo výške 4 361 642,74 € a boli zúčtované v žiadosti o zúčtovanie zálohovej platby ŽoP č. 4 vo výške 636 514,34 € zo dňa 08. 03. 2010 a v žiadosti o zúčtovanie zálohovej platby ŽoP č. 5 vo výške 3 725 128,40 € zo dňa 14.04.2010. V 06/2010 bol rozpočet ÚGKK SR upravený rozpočtovým opatrením MF SR č. 6/2010, ktorým bola poskytnutá zálohová platba na národný projekt ITMS 21110120003 vo výške 4 361 600,- €. O zálohovú platbu vo výške 4 361 600,- € bolo požiadané v žiadosti o platbu ŽoP č. 6 dňa 14.4.2010.  Realizované výdavky projektu za 2. štvrťrok 2010 boli vo výške 4 337 761,82 € a boli zúčtované v žiadosti o zúčtovanie zálohovej platby ŽoP č. 7 vo výške 4 377 761,82 € zo dňa 23. 08. 2010. O štvrtú zálohovú platbu vo výške 4 377 700,- € bolo požiadané v žiadosti o platbu ŽoP č. 8 dňa 23. 08. 2010. Štvrtá zálohová platba nebola zatiaľ k 30. 9. 2010 uvoľnená zo strany MF SR.
Celková úprava rozpočtu ÚGKK SR na projekt Elektronické služby katastra nehnuteľností          bola formou 3 poskytnutých zálohových platieb:
ŽoP č. 1 zo dňa 09. 11. 2009                                                                  vo výške     4 491 000,- €
ŽoP č. 3 zo dňa 30. 12. 2009                                                                  vo výške     3 633 100,- €
ŽoP č. 6 zo dňa 14. 04. 2010                                                                  vo výške     4 361 600,- €

•	Spolu boli poskytnuté zálohové platby k 30. 09. 2010 vo výške 12 485 700,00 €.
Súhrnné zúčtovanie poskytnutých zálohových platieb k 30. 09. 2010:
Zúčtovanie 3 poskytnutých zálohových platieb bolo zrealizované predložením 4 žiadostí o zúčtovanie zálohových platieb:   

ŽoP č. 2 zo dňa 30. 12. 2009                                                      vo výške     3 633 178,29 €     
ŽoP č. 4 zo dňa 08. 03. 2010                                                               vo výške        636 514,34 €
ŽoP č. 5 zo dňa 14. 04. 2010                                                               vo výške     3 725 128,40 €
ŽoP č. 7 zo dňa 23. 08. 2010                                                               vo výške     4 377 761,82 €

•	Spolu boli zúčtované  zálohové platby k 30. 09. 2010 vo výške 12 332 582,85 €.     
2.3	Problémy, riziká, opatrenia
Projekt je veľmi rozsiahly a hlavné aktivity, ktoré sú súčasťou zmluvy o poskytnutí NFP, sa viažu na konkrétne celky projektu, trvanie ktorých je naplánované na takmer celé 3-ročné obdobie. V rámci zmluvy o dielo so zhotoviteľom je ešte každá hlavná aktivita rozdelená na podaktivity (jednotlivé výdavky) a tieto majú stanovené fakturačné míľniky, ktoré sú v zmluve o dielo označené ako orientačné. Z toho dôvodu sú zaznamenané menšie časové posuny skutočnej realizácie projektu oproti naplánovaným fakturačným míľnikom. Príčiny je možné zosumarizovať do troch oblastí:
•	posunul sa začiatok realizácie aktivít projektu z dôvodu kontroly procesu verejného obstarávania Úradom vlády SR ako riadiacim orgánom pre OPIS, 
•	začalo sa s prípravou dokumentu „Úvodná dokumentácia projektu“ so všetkými povinnými zložkami v zmysle metodiky riadenia projektov PRINCE 2, ktorá si vyžiadala určitý časový priestor (boli vypracované ešte nasledovné dokumenty: Stratégia riadenia kvality,  Stratégia riadenia konfigurácií, Stratégia riadenia rizík, Stratégia riadenia komunikácie, princípy finančného riadenia, projektový plán a ďalšie dokumenty),
•	predĺžil sa termín rekonštrukcie budovy, kde sa pripravuje zriadenie centrálneho elektronického registratúrneho strediska, oproti pôvodnému časovému harmonogramu.
V súvislosti s činnosťou podaktivity Návrh riešenia CSKN, ktorý je nosnou podaktivitou celého projektu, bolo identifikované riziko týkajúce sa miery súčinnosti. Z toho dôvodu boli zavedené nasledovné opatrenia: 
•	správne definovanie obsahu projektových výstupov a kritérií ich akceptácie
•	riadené preberanie projektových výstupov do pripomienkovania/testovania objednávateľom (prezentácia výstupu vzhľadom na definíciu a preukázanie jeho „pripomienkovateľnosti“ objednávateľovi)
•	pripomienkovanie/testovanie výstupu podľa vopred odsúhlaseného harmonogramu      a procesu.
Zvýšeným úsilím na obidvoch stranách najmä v oblasti pripomienkovania sa zlepšila súčinnosť a bolo minimalizované oneskorenie dokončenia návrhu riešenia, čím sa zamedzilo ďalším posunom v nadväzujúcich činnostiach.
2.4	Poznatky z implementácie, iniciatívne návrhy na zlepšenie
 V rámci zavádzania eGovernmentu by bolo prospešné, aby sa na centrálnej úrovni vytvorili skupiny na koordináciu a riadenie aktivít v oblasti integrácie, interoperability a informačnej bezpečnosti. 
Taktiež by bolo vhodné, aby realizátori projektov prístupových komponentov, spoločných modulov ÚPVS, základných registrov a identifikátorov, eID karty na jednom mieste aktívne informovali o progrese, a to hlavne v  technickej oblasti. Ide napríklad o odpovede na otázky typu: Kedy bude dostupná funkčno-technická špecifikácia? Aké sú špecifikácie integračných rozhraní? Aké sú detailné špecifikácie elektronických služieb? Kto je zodpovedná osoba na kontaktovanie ohľadom technických otázok?
3.	Národný projekt Elektronické služby  katastra nehnuteľností – Základná báza údajov pre geografický informačný systém
3.1	Všeobecné informácie o projekte
•		Dĺžka trvania projektu: február 2010 – november 2012
•		Rozpočet: 9 426 361,28 EUR
•		Kód ITMS projektu: 21110120008
3.1.1	 Obsah projektu
Projekt je rozdelený na 6 hlavných aktivít:
•	Analýza riešenia – cieľom je preskúmanie súčasného stavu využívania informačných technológií na úseku geodézie,  kartografie a katastra (tvorby, spracovania a aktualizácie priestorových údajov), analýza stavu ich nasadenia a používania, slabých a silných stránok a využitia súčasného programového vybavenia a dátového zabezpečenia (analýza hardvérového, softvérového a infraštruktúrneho zabezpečenia, analýza dátových zdrojov organizácie). Súčasťou tejto aktivity je taktiež analýza metodických postupov, smerníc a pracovných procesov týkajúcich sa priestorových informácií ZB GIS, ako aj analýza požiadaviek zákazníka.
•	Návrh riešenia -  cieľom je detailná technická a funkčná špecifikácia samotného riešenia, ktorá prostredníctvom softvérovej a hardvérovej architektúry umožní zrealizovať všetky ciele a požiadavky projektu, dosiahnuť vysokú spoľahlivosť, výkonnosť a bezpečnosť, ako aj používateľský komfort, jednoduchú modifikovateľnosť riešenia, či jeho nenáročnú údržbu s ohľadom na súčasné technologické trendy a možnosti a legislatívne ustanovenia. Súčasťou návrhu riešenia je aj navrhnutie a vypracovanie metodík pre: zber údajov, aktualizáciu a spracovanie údajov, kontrolu kvality údajov a poskytovanie údajov.
•	Nasadenie infraštruktúry - je prierezovou aktivitou celého projektu. Tvorí hardvérovú a softvérovú platformu projektu, ktorú budú využívať jednotlivé podsystémy. Dôležitým aspektom realizácie tejto aktivity je zadefinovaný zámer centralizovaného riešenia celého projektu. Aktivita pozostáva z nasledovných činností:
o	nákup serverov pre aplikačnú a prezentačnú vrstvu,
o	nákup serverov pre databázovú a integračnú vrstvu
o	nákup systémového softvéru,
o	nákup sieťových prvkov,
o	nákup diskového úložiska,
o	nákup ostatného materiálu,
o	inštalácia a konfigurácia hardvéru a systémového softvéru,
o	zaškolenie kľúčových pracovníkov,
o	zabezpečenie podpory infraštruktúry - monitoring, ladenie výkonu, konfigurácia    a pod..
•	Implementácia riešenia prostredníctvom podrobného plánu implementácie ZB GIS v súlade s organizačnými postupmi, štruktúrou, procesmi, technológiami a technickým vybavením, dátami a dátovými tokmi, legislatívou a internými pravidlami organizácie, zabezpečí, aby sa dosiahol požadovaný efekt nasadenia  informačného systému do ostrej prevádzky. Počas realizácie sa čiastkové etapy budú vyhodnocovať a prijímať nápravné opatrenia v zmysle zmenových požiadaviek. Keďže plánovaný efekt z implementácie riešenia informačného systému do organizácie sa prejaví až v produkčnej prevádzke, bude počas celej doby trvania projektu poskytovaná technická, legislatívna, konzultačná a metodická podpora zo strany zhotoviteľa. Cieľom je zabezpečiť plnenie kritérií udržateľnosti celého projektu. 
•	Riešenie informačnej bezpečnosti v prostredí informačných systémov slúži predovšetkým na ochranu informačných aktív. Riadenie informačnej bezpečnosti pokrýva široké spektrum aktivít, ktoré podporujú dohľad nad bezpečnosťou v systéme, vynucovanie pravidiel, evidenciu bezpečnostných incidentov a pod. Cieľom týchto aktivít je zvýšenie bezpečnosti systému, zjednodušenie a transparentný dohľad nad IS.
•	Integrácia riešenia je zameraná na efektívnu integráciu priestorových údajov medzi systémami ZB GIS, CSKN, ISVS iných povinných osôb a modulmi eGovernmentu prostredníctvom elektronických služieb, pričom cieľom je efektívne využívanie poskytovaných  elektronických služieb:
o	základných registrov verejnej správy,
o	spoločných modulov ÚPVS.
Z celkového hľadiska realizácia integrácie riešenia vytvorí integračnú platformu, ktorá umožní sprístupnenie vybraných elektronických služieb ZB GIS cieľovým skupinám v rámci eGovernmentu a ich integráciu v rámci rezortných IS. 
Súčasne s hlavnými aktivitami sú realizované aj podporné aktivity projektu:
•	Riadenie projektu
•	Publicita a informovanosť
3.1.2	Prínosy pre občana a verejnú správu
•	poskytovanie základných topografických informácií o krajine, doplnené o geografické názvy, hranice územno-administratívneho členenia, ortofotosnímky, digitálny model reliéfu,
•	zabezpečenie integrovanej infraštruktúry referenčných priestorových informácií, ktoré budú slúžiť ako základný údajový podklad na budovanie ostatných geografických informačných systémov,
•	poskytovanie presných, kvalitných, interoperabilných a aktuálnych priestorových geografických informácií prostredníctvom webových služieb, 
•	možnosť kombinácie takých geografických údajov, ktoré momentálne používateľ potrebuje prostredníctvom  webových služieb, 
•	získanie prístupu k topografickým údajom z jedného zdroja,
•	odpadne nutnosť „zháňania údajov“ od rôznych poskytovateľov,
•	elektronizácia všetkých poskytovaných služieb – zvýšenie počtu služieb doteraz poskytovaných, zvýšenie kvality, modernizácia a zrýchlenie týchto služieb.
3.1.3	Plánovaný výsledok realizácie projektu
Výsledkom realizácie projektu ZB GIS  bude sprevádzkovanie 33 elektronických služieb e-Governmentu, ktoré možno zadeliť do štyroch oblastí nasledovne:
•	Zápis údajov o objektoch ZB GIS a ich vlastnostiach
•	Poskytnutie metaúdajov a  priestorových údajov zo súboru objektov ZB GIS
•	Zobrazenie priestorových údajov zo súboru ZB GIS, ortofotosnímok a digitálneho modelu terénu z územia SR
•	Transformácia súradnicového systému, projekcie, údajového modelu
Realizáciou projektu budú sprístupnené elektronické služby ZB GIS, ktoré zabezpečia zvýšenie spokojnosti verejnosti so službami ZB GIS,  komfortnejšiu spoluprácu s užívateľmi ZB GIS, zvýšenie bezpečnosti a ochrany údajov ZB GIS, efektívnejšiu spoluprácu s orgánmi verejnej správy pri budovaní informačných systémov.
3.1.4	Organizačné zabezpečenie projektu
Na ÚGKK SR bol zriadený zmenou Organizačného poriadku ÚGKK SR Odbor koordinácie projektov OPIS, ktorý zabezpečuje koordináciu všetkých aktivít súvisiacich s projektmi.
Pre projektové riadenie národného projektu Elektronické služby katastra nehnuteľností – ZB GIS boli Rozhodnutím predsedu ÚGKK SR zo dňa 17. 12. 2009  o riadení a organizácií projektu Elektronické služby katastra nehnuteľností – ZB GIS zriadené: projektový výbor, projektové riadenie a projektový tím. Riadenie projektu vychádza z metodiky PRINCE 2 a má nasledovné úrovne riadenia:
•	Projektový výbor:
o	 výkonný vedúci,
o	 hlavný používateľ,
o	 vrcholový predstaviteľ dodávateľa.
•	Projektové riadenie:
o	 projektový manažér,
o	 manažér pre financovanie,
o	 manažér pre vecnú správnosť,
o	 skupina projektovej podpory. 
•	Projektový tím:
o	Vedúci projektového tímu,
o	Členovia projektového tímu.
Okrem uvedených úrovní riadenia boli zriadené role odborných garantov.
3.2	Stav implementácie projektu
3.2.1	Stav implementácie na úrovni hlavných aktivít projektu
Implementácia projektu je realizovaná projektovým riadením a projektovým tímom, ktorý pokrýva všetky hlavné aktivity projektu.
3.2.1.1	Analýza riešenia 

V období január až máj 2010 sa zhotoviteľ zoznámil so súčasným stavom tvorby ZB GIS, so stavom údajových zdrojov, ako aj legislatívy, metodík, pracovných postupov a možností preberania údajov od iných správcov geografických informačných systémov. V spolupráci s objednávateľom boli zanalyzované požiadavky na budúci systém ZB GIS. Výsledkom tejto aktivity boli nasledujúce projektové výstupy:
•	Analýza súčasného stavu a požiadaviek na ZB GIS
•	Analýza existujúcich metodík, smerníc a procesov
•	Analýza údajových zdrojov.
Táto aktivita je už ukončená.
3.2.1.2  Návrh  riešenia
V období apríl až september 2010 zhotoviteľ spracoval návrhové dokumenty budúceho riešenia. Táto aktivita trvá do októbra 2010, takže k 30. 9. 2010 ešte všetky dokumenty neboli uzatvorené. 

Navrhnutá SW architektúra predpokladá štandardnú trojvrstvovú architektúru webových aplikácií s použitím databázovej, aplikačnej a prezentačnej vrstvy. SW architektúra je navrhnutá v kontexte účelného a efektívneho zabezpečenia elektronických služieb definovaných vo výzve. Požadovanou technológiou zberu a aktualizácie priestorových údajov je letecká fotogrametria, a tomu zodpovedá návrh fotogrametrickej linky so 7 fotogrametrickými stanicami a 4 GNSS prijímačmi na kontrolu kvality. Na základe viacročných skúseností objednávateľa s tvorbou ZB GIS v intenciách Katalógu tried objektov bol tento prehodnotený a bola navrhnutá čiastočná úprava tak, aby ZB GIS mohol plniť funkciu referenčného základu pre národnú ako aj európsku infraštruktúru priestorových informácií. Bol spracovaný návrh funkcionality jednotlivých komponentov. Navrhnutý bol tiež postup migrácie existujúcich údajov do nového údajového modelu v zmysle upraveného katalógu.
Výsledkom tejto aktivity boli k 30. 9. 2010 akceptované nasledujúce projektové výstupy:
•	Návrh HW a SW architektúry
•	Návrh up-grade existujúcej fotogrametrickej linky a nových fotogrametrických staníc
•	Návrh priestorovej databázy a údajového modelu
•	Funkčný návrh riešenia
Procesom pripomienkovania prechádzajú dokumenty:
•	Návrh implementácie riešenia
•	Návrh migrácie existujúcich údajov
•	Návrh (procesov a metodiky) tvorby, aktualizácie, kontroly a poskytovania údajov 

3.2.1.3  Nasadenie infraštruktúry

Za obdobie do 30. 9. 2010 bol nakúpený HW (servery, dátové úložisko, fotogrametrické stanice) a SW (databáza Oracle, fotogrametrický SW, SW pre GIS, metadátový editor). V nasledujúcom období sa začne s inštaláciou a konfiguráciou týchto zariadení, aby boli vytvorené podmienky na prototyp riešenia.

3.2.1.4   Implementácia riešenia

K 30. 9. 2010 prebieha inštalácia fotogrametrickej linky, ktorá bude ukončená v októbri 2010 a následne budú zaškolení používatelia na prácu s ňou. Prebiehajú aj práce súvisiace s vytvorením prototypu tenkého aj silného klienta, ktorý bude slúžiť na odskúšanie požiadaviek objednávateľa na systém ZB GIS.

3.2.1.5   Riešenie informačnej bezpečnosti

Za obdobie máj – september 2010 bola vypracovaná bezpečnostná analýza projektu, v ktorej boli identifikované bezpečnostné riziká aktív systému ZB GIS a navrhnuté opatrenia na ich elimináciu. Využívajú sa aj niektoré bezpečnostné opatrenia z paralelného projektu ESKN, čím sa ušetria náklady na vybudovanie izolovaného riešenia.
Výsledkom tejto aktivity bol akceptovaný projektový výstup:
•	Bezpečnostná analýza projektu

3.2.1.6  Integrácia riešenia

K 30. 9. 2010 zhotoviteľ spracovával analýzu na poskytovanie služieb v rámci eGovernmentu a návrh integrácie ZB GIS na rezortné informačné systémy, IS iných správcov poskytujúcim systému ZB GIS svoje služby, ale aj spoločné moduly eGovernmentu. Analýza a návrh riešenia integrácie systému ZB GIS pokrýva oblasť analýzy integračných rozhraní so systémami zúčastnenými na riešení a oblasť návrhu riešenia integračných spojení s využitím prostriedkov integračnej platformy. Návrh špecifikuje rozvrhnutie základných komponentov tvoriacich integračnú vrstvu prostriedkami integračnej platformy Oracle SOA Suite. Riešenie ďalej rozoberá problematiku štandardov a nástrojov, ktoré budú využité v samotnom riešení integračných spojení jednotlivých zúčastnených systémov.

3.2.2	Stav implementácie na úrovni podporných aktivít projektu
3.2.2.1	Riadenie projektu
Hlavným cieľom podpornej aktivity Riadenie projektu je zabezpečiť dostupnosť projektovej dokumentácie, zabezpečiť dostupnosť všetkých relevantných informácií a  čo najefektívnejšie riadiť projekt. 
Vzhľadom na charakter projektového riadenia väčšina činnosti v rámci tejto podpornej aktivity sa vykonáva priebežne podľa potreby. Neopakujúcimi sa činnosťami sú rôzne nastavenia pravidiel, ktoré po schválení nadobúdajú platnosť až do ich zmeny prípadne revízie. 
Keďže podporná aktivita je zastrešená rovnakou projektovou kanceláriou ako projekt ESKN, pričom štruktúra výdavkov v rozpočte projektu je rovnaká, je aj vykonávaný rozsah činností podobný s projektom ESKN. Rozdiel je skôr v objeme vykonávaných prác. Podrobný rozpis činností je možné preto nájsť v kapitole 2.2.2. 
Z pohľadu projektu ZB GIS boli okrem činností popísaných v kapitole 2.2.2 vykonávané aj nasledovné činnosti:
•	prispôsobenie Úvodnej dokumentácie z projektu ESKN pre potreby projektu ZBGIS,
•	prispôsobenie projektových registrov a záznamov z projektu ESKN projektu ZB GIS,
•	vypracovanie návrhu „ex ante“ analýzy pre projekt ZB GIS.
Plánované aktivity na najbližšie obdobie a na rok 2011
•	Pokračovanie výkonu priebežných podporných činností, údržby a aktualizácie projektových registrov a záznamov.
•	Nastavenie princípov pre akceptačné testovanie softvéru a predloženie príslušnej riadiacej dokumentácie na schválenie projektovému výboru (prípravné práce prebiehajú už v súčasnosti).
•	Preskúmanie platnosti predpokladov, ktoré boli použité ako vstupy na vypracovanie obchodného prípadu projektu v rámci Žiadosti o poskytnutie nenávratného finančného príspevku.
•	Začatie prípravy na monitorovanie výsledkov projektu po jeho skončení.
•	Asistencia pri organizácii akceptačného testovania fázy prototyp a pilot.
•	Ďalšia asistencia podľa potrieb projektu.
3.2.2.2	Publicita a informovanosť
Aktivity vykonané za obdobie od začiatku realizácie aktivít projektu do septembra 2010
V rámci podpornej aktivity Publicita a informovanosť bol vypracovaný dokument Realizácia aktivít publicity a informovanosti v rámci projektu Elektronické služby katastra nehnuteľností – ZB GIS. Tento dokument zohľadnil základné pravidlá pre informovanosť a publicitu stanovené CKO a RO a určil formu informovania cieľových skupín a verejnosti o projekte. Tento dokument tvorí samostatnú prílohu Úvodnej dokumentácie projektu. 
Po stanovení pravidiel pre informovanie a publicitu boli v rámci tejto aktivity vykonané nasledovné činnosti:
•	Boli vyrobené a namontované reklamné tabule v súlade s aktuálnym manuálom pre informovanie a publicitu. Tabule boli umiestnené na dvoch miestach – na fasáde budovy ÚGKK SR v Bratislave na Chlumeckého ulici a na fasáde budovy CERS Geodetického a kartografického ústavu Bratislava v Liptovskom Mikuláši. Boli vyhotovené v rámci výdavku výroba a montáž reklamných tabúľ.
•	V rámci výdavku iné aktivity súvisiace s publicitou a informovanosťou bol vypracovaný plán aktivít a forma informovania jednotlivých cieľových skupín o realizácii aktivít projektu. V súlade s týmto plánom boli za príslušné obdobie vytvorené:
o	nálepky v dvoch rozmeroch na označovanie majetku a spotrebného materiálu obstaraného v rámci projektu. Taktiež bol zakúpený prístroj na tlač číselných označení majetku.
V rámci aktivít publicity a informovanosti sa vybraní zástupcovia ÚGKK SR aktívne zúčastňovali na konferenciách, bola usporiadaná samostatná konferencia k OPIS projektom, bolo uverejnených viacero článkov a rozhovorov v médiách  atď.
Plánované aktivity na najbližšie obdobie a na rok 2011
V rámci aktivít publicity a informovanosti sú na najbližšie obdobie plánované nasledovné aktivity:
•	Sledovanie dodržiavania pravidiel stanovených dokumentom Realizácia aktivít publicity a informovanosti v rámci projektu Elektronické služby katastra nehnuteľností – ZB GIS. Pravidelná aktualizácia príloh tohto dokumentu (Rozpočet a Indikatívny harmonogram).
•	Vytvorenie grafického dizajnu a tlač letákov informujúcich verejnosť o realizácii aktivít projektu.
•	Vytvorenie reklamných predmetov,
•	Zorganizovanie tlačovej besedy s novinármi, aby bola laická verejnosť, ako aj odborná verejnosť informovaná o postupe aktivít na projekte.
3.2.3	Stav finančného riadenia projektu 
Zmluva o poskytnutí nenávratného finančného príspevku (NFP) č. Z2111012000801  medzi MF SR ako sprostredkovateľským orgánom pod riadiacim orgánom pre OPIS a poskytovateľom na jednej strane  a ÚGKK SR ako prijímateľom na strane druhej  bola podpísaná dňa 25. 11. 2009. Nasledovalo podpísanie Dodatku č. 1 k Zmluve o NFP č. Z2111012000801 dňa 8. 04. 2010 a podpísanie Dodatku č. 2 k  Zmluve o NFP č. Z2111012000801 dňa 16. 06. 2010. V zmysle tejto zmluvy a jej dodatkov ÚGKK SR postupuje pri finančnom riadení projektu systémom kombinácie zálohových platieb a refundácie.
V roku 2010 bol rozpočet UGKK SR v 05/2010 upravený rozpočtovým opatrením MF SR  č. 5/2010, ktorým bola poskytnutá zálohová platba na národný projekt ITMS 21110120008  vo výške 1 331 300,- €. O zálohovú platbu vo výške 1 331 300,- € bolo požiadané v žiadosti o platbu ŽoP č. 1 dňa 12. 04. 2010. Realizované výdavky projektu za 2. štvrťrok 2010 boli vo výške 1 309 963,90 € a boli zúčtované v žiadosti o zúčtovanie zálohovej platby ŽoP č. 2 vo výške 1 309 963,90 € zo dňa 02. 08. 2010. O druhú zálohovú platbu vo výške 1 309 900,- € bolo požiadané v žiadosti o platbu ŽoP č. 3 dňa 2. 08. 2010. Druhá zálohová platba nebola zatiaľ k 30. 9. 2010 uvoľnená zo strany MF SR.
Celková úprava rozpočtu UGKK SR na projekt Elektronické služby katastra nehnuteľností – ZB GIS bola ku dňu 30. 9. 2010 formou jednej poskytnutej zálohovej platby:  
ŽoP č. 1 zo dňa 12. 04. 2010                                                                   vo výške   1 331 300,- €   
Zúčtovanie 1. poskytnutej zálohovej platby bolo ku dňu 30. 9. 2010 zrealizované predložením 1. žiadosti o zúčtovanie zálohovej platby:    
ŽoP č. 2 zo dňa 2. 08. 2010                                                         vo výške    1 309 963,90 €
3.3	Problémy, riziká, opatrenia
Z hľadiska potrieb ÚGKK SR a projektu Elektronické služby katastra nehnuteľností - ZB GIS bolo nutné kvôli zníženiu budúcich nákladov na zber údajov zredukovať a reštrukturalizovať katalóg tried objektov ZB GIS. Nový údajový model vyplývajúci z tejto zmeny je čiastočne odlišný od údajového modelu Centrálnej priestorovej databázy z Topografického ústavu Ministerstva obrany SR. Doteraz mali oba systémy rovnaký katalóg tried objektov a v rámci medzirezortnej dohody sa spolupracovalo na zbere údajov. Táto zmena bude mať teda za následok zníženú kompatibilitu oboch systémov a prenos údajov medzi oboma systémami (ak bude potrebný) si bude vyžadovať ďalšie technické spracovanie. Z pohľadu projektu toto riziko a dopad boli akceptované, keďže je potrebné dosiahnuť ciele projektu stanovené výzvou a tie budú naplnené.
Nie je doriešené financovanie pravidelnej periodickej aktualizácie údajov ako v priebehu, tak aj po skončení tohto projektu, pričom najvhodnejší spôsob zberu je letecká fotogrametria. Rezort ÚGKK SR v súčasnosti využíva letecké snímky iných orgánom verejnej správy, ktoré však majú rôznu kvalitu a lokalizáciu. Takýto prístup nie je systémovým riešením aktualizácie ZB GIS, ktorá má podľa zákona NR SR č. 215/1995 Z. z. o geodézii a kartografii v znení neskorších predpisov tvoriť referenčný základ národnej infraštruktúry pre priestorové informácie. Z toho dôvodu aj prístup k aktualizácií ZB GIS musí byť taký, aby údaje v nej boli presné, s vysokou kvalitou, aktuálne  a ľahko dostupné. Uvedené sa dá zabezpečiť predovšetkým fotogrametrickým snímkovaním územia v pravidelných intervaloch (3 roky) s parametrami snímkovania zodpovedajúcimi požiadavkám na presnosť ZB GIS. Tento fakt môže mať dopad na zníženie prínosov projektu z pohľadu aktuálnosti poskytovaných údajov, avšak v tomto štádiu ho nie je možné vyčísliť ani odhadnúť.
3.4	Poznatky z implementácie, iniciatívne návrhy na zlepšenie
V súčasnosti neexistuje pracovná skupina, ktorá by na medzirezortnej úrovni riešila  procesné,  kompetenčné a finančné problémy z pohľadu eGovernmentu s právomocou urobiť rozhodnutie. Do budúcnosti by bolo ale vhodné na medzirezortnej úrovni vyriešiť spôsob zberu a aktualizácie údajov, aby nedochádzalo k neefektívnemu vynakladaniu prostriedkov na tvorbu štátnych geografických informačných systémov.  
4.	Záver
Prijatá Národná koncepcia informatizácie verejnej správy stanovila ÚGKK SR zodpovednosť za referenčné zdrojové údaje o priestorových informáciách. ZB GIS tvorí jadro národnej infraštruktúry pre priestorové  informácie. V súvislosti s transpozíciou smernice Európskeho parlamentu a Rady 2007/2/ES, ktorou sa zriaďuje Infraštruktúra pre priestorové informácie v Európskom spoločenstve (INSPIRE), bola pripravená novela zákona NR SR č. 215/1995 Z. z. o geodézii a kartografii s účinnosťou od 1. februára 2009. Novela okrem iného upravuje      a dopĺňa súčinnosť pri spravovaní ZB GIS, pričom štátne orgány, štátne rozpočtové organizácie, obce a vyššie územné celky sú povinné:
•	Používať ZB GIS na budovanie tematických informačných systémov, bezplatne poskytnúť údaje o objektoch a ich vlastnostiach podľa katalógu objektov právnickej osobe zriadenej ÚGKK SR,
•	raz ročne poskytovať aktualizáciu údajov o objektoch, ktoré sú obsahom ZB GIS, ktorých podrobnú evidenciu atribútov zabezpečuje iný subjekt ako ÚGKK SR,
•	bezplatne poskytnúť letecké meračské snímky a ich orientačné parametre na využitie pre ZB GIS právnickej osobe zriadenej ÚGKK SR.
Národný projekt Elektronické služby katastra nehnuteľností – ZB GIS a jeho výsledky by preto mali slúžiť ako základný údajový podklad pri budovaní štátnych rezortných informačných systémov a informačných systémov regionálnej a miestnej samosprávy. Využívanie ZB GIS vo verejnej správe zabezpečí interoperabilitu a harmonizáciu jednotlivých geografických informačných systémov. Využitie ZB GIS pre povinné osoby v zmysle zákona č. 275/2006 Z. z. o informačných systémoch verejnej správy v znení neskorších predpisov je bezplatné. Aj napriek tomu mnohé z nich využívajú komerčné produkty, čo značne zaťažuje štátny rozpočet a realizáciou projektu by sa malo zabrániť nehospodárnemu využívaniu verejných zdrojov.
Bezplatný katastrálny portál od spustenia svojej prevádzky má návštevnosť denne v priemere viac ako 10 000 používateľov. Záujem o informácie z katastrálneho portálu má stúpajúci trend, čo potvrdzujú aj štatistiky. Prostredníctvom portálu bolo do dnešného dňa vyhľadaných viac ako 75 % z celkového aktuálneho počtu listov vlastníctva, evidovaných v databáze informačného systému katastra nehnuteľností. Národný projekt Elektronické služby katastra nehnuteľností má za cieľ poskytovať verejnosti čo najkomplexnejšie a najkompaktnejšie informácie centrálne z celého územia SR, z toho dôvodu sa pripravujú služby elektronického poskytovania výpisov z listov vlastníctva, určených na právne úkony, ako aj služby elektronických podaní prostredníctvom inteligentných elektronických formulárov za účelom zabezpečenia elektronickej komunikácie medzi rezortom ÚGKK SR, verejnosťou a ostatnými subjektmi verejnej správy. Vďaka tomuto rozšíreniu poskytovaných služieb bude portál schopný uspokojiť ďalšie požiadavky svojich používateľov. 
Po ukončení realizácie oboch národných projektov ÚGKK SR  vysokou mierou prispeje k celosvetovému trendu vytvárania „priestorovo prístupnej spoločnosti“, v ktorej väčšina politických rozhodnutí vychádza z aktuálnych priestorových geografických informácií, kde veľký počet subjektov využíva geografické informácie na ušetrenie nákladov a času, teda na efektívne riadenie, na vytváranie nových obchodných aktivít a v neposlednom rade prospeje tam, kde občania bežne používajú geografické informácie vo svojom každodennom živote. 
5.	Zoznam použitých skratiek
CSKN                        	Centrálny systém katastra nehnuteľností
CERS                         Centrálne elektronické registratúrne stredisko
CKO                           Centrálny koordinačný orgán
CPD                            Centrálna priestorová databáza
EK	Európska komisia
ESKN                         Elektronické služby katastra nehnuteľností
ES	Európske spoločenstvo
EÚ	Európska únia
GKÚ                           Geodetický a kartografický ústav Bratislava
GNSS                         Globálne navigačné satelitné systémy
IS                                Informačný systém
ISVS                           Informačný systém verejnej správy
ITMS	IT monitorovací systém pre Štrukturálne fondy a Kohézny fond
Komisia	Európska komisia (pri označovaní legislatívnych aktov Európskej únie)
KN                              Kataster nehnuteľností
MF SR	Ministerstvo financií SR
NFP                            Nenávratný finančný príspevok
OPIS 	Operačný program Informatizácia spoločnosti
OKO                           Obnova katastrálneho operátu novým mapovaním
PJ	Platobná jednotka
REP                            Rezortná elektronická podateľňa
RO	Riadiaci orgán
SORO	Sprostredkovateľský orgán pod riadiacim orgánom
SGI                             Súbor geodetických informácií
SPI                              Súbor popisných informácií
ÚGKK SR                  Úrad geodézie, kartografie a katastra Slovenskej republiky
ÚPVS                          Ústredný portál verejnej správy
ZB GIS                       Základná báza údajov pre geografický informačný systém
ŽoNFP	Žiadosť o nenávratný finančný príspevok
ŽoP                             Žiadosť o platbu/ žiadosť o zúčtovanie platby
6.	Zoznam príloh

Príloha 1: 	Analýza nákladov a prínosov projektu Elektronické služby katastra nehnuteľností 

Príloha 2: 	Analýza nákladov a prínosov projektu Elektronické služby katastra nehnuteľností – ZB GIS